सोनाक्षी सिन्हा

सोनाक्षी सिन्हा (जन्म 2 जून 1987) एक ठो भारतीय ऐक्ट्रेस आ रैपर बाड़ी। सोनाक्षी, एक्टर माता पिता शत्रुघ्न सिन्हा आ पूनम सिन्हा के लइकी हई। सुरुआत में कस्च्यूम डिजाइनर के काम के बाद ई सन् 2010 में दबंग फिलिम में हिरोइन के रोल कइली आ एह फिलिम में अभिनय खातिर उनुके बेस्ट महिला डेब्यू के फिल्मफेयर अवार्ड मिलल।

सोनाक्षी एकरे बाद कई ठे फिलिम में रोमांटिक रोल में देखाई पड़ली जिनहन में प्रमुख के नाँव बा - राउडी राठौर (2012), सन ऑफ सरदार (2012), दबंग 2 (2012) आ हॉलिडे: ए सोल्जर इस नेवर ऑफ ड्यूटी (2014)। फिलिम लुटेरा (2013) में उनके द्वारा एक ठो टीबी के मरीज लइकी के किरदार निभावे खातिर तारीफ़ मिलल आ बेस्ट ऐक्ट्रेस खातिर फिल्मफेयर अवार्ड खातिर नामांकन भइल।

संदर्भ

बाहरी कड़ी



श्रेणी:1987 में जनम
श्रेणी:जियत लोग
श्रेणी:हिंदी फिलिम ऐक्ट्रेस
श्रेणी:बिहार के लोग